CELEX: 32019R0646
Language: mt
Date: 2019-04-15 00:00:00
Title: Regolament ta' Implimentazzjoni tal-Kummissjoni (UE) 2019/646 tal-15 ta' April 2019 dwar il-klassifikazzjoni ta' ċerti prodotti fin-Nomenklatura Magħquda

25.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 110/10
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/646
         tal-15 ta' April 2019
         dwar il-klassifikazzjoni ta' ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
                  
               
                     (3)
                  
                  
                     Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta' April 2019.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-prodotti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Assemblaġġ ta' elementi ta' katina tat-trazzjoni (l-hekk imsejħa “ċineg tat-trazzjoni”) magħmul mill-azzar fondut u jikkonsisti minn elementi tal-katina li jkunu konnessi b'pinnijiet jew ġonot. Il-ktajjen fihom toqob biex jitwaħħlu blokok ta' forma rettangolari (l-hekk imsejħa “shoes/pads”), li mhumiex inklużi fil-preżentazzjoni.
                        Id-disinn tal-oġġett, prinċipalment it-toqob li magħhom jitwaħħlu “x-shoes/il-pads”, jidentifika l-oġġett bħala ċinga tat-trazzjoni (li tipprovdi kemm propulsjoni kif ukoll tappoġġa l-makkinarju fiċ-ċaqliq) adattat biex jintuża biss jew prinċipalment mal-makkinarju għaċ-ċaqliq ta' terrapien tal-intestatura 8429 .
                        (Ara l-istampa) (*1)
                        
                     
                     
                        8431 49 20 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, in-Nota 1(f) tat-Taqsima XV, in-Nota 2(b) tat-Taqsima XVI u mit-test tal-kodiċijiet NM 8431 , 8431 49  u 8431 49 20 .
                        Abbażi tal-karatteristiċi oġġettivi tiegħu, l-oġġett huwa identifikabbli bħala adattat biex jintuża biss jew prinċipalment mal-makkinarju tal-intestatura 8429  (ara l-opinjoni tal-klassikazzjoni tas-Sistema Armonizzata 8431.49/1). Il-karatteristiċi oġġettivi tal-oġġett (id-daqs u l-forma) huma dawk ta' ċinga tat-trazzjoni ddisinjata biex tintuża ma' makkinarju tal-intestatura 8429 . Għalhekk qed tiġi eskluża l-klassifikazzjoni taħt l-intestatura 7315  bħala ktajjen tal-ħadid jew tal-azzar.
                        Għaldaqstant, l-oġġett għandu jiġi kklassifikat taħt il-kodiċi NM 8431 49 20  bħala partijiet oħrajn tajbin biss jew prinċipalment għal tal-makkinarju tal-intestaturi 8425  sa 8430 ; ta' ħadid fondut jew azzar fondut.
                     
                  
               
            
               (*1)  L-istampa għandha tintuża biss għal finijiet ta' informazzjoni.